CELEX: 62016CN0493
Language: et
Date: 2016-09-14 00:00:00
Title: Kohtuasi C-493/16: Eelotsusetaotlus, mille on esitanud Tribunale Amministrativo Regionale della Campania (Itaalia) 14. septembril 2016 – Sicurbau Srl jt versus Ministero delle Infrastrutture e dei Trasporti jt

5.12.2016   
            
            
               ET
            
            
               Euroopa Liidu Teataja
            
            
               C 454/17
            
         
      Eelotsusetaotlus, mille on esitanud Tribunale Amministrativo Regionale della Campania (Itaalia) 14. septembril 2016 – Sicurbau Srl jt versus Ministero delle Infrastrutture e dei Trasporti jt
      (Kohtuasi C-493/16)
      (2016/C 454/31)
      Kohtumenetluse keel: itaalia
      
         Eelotsusetaotluse esitanud kohus
      
      Tribunale Amministrativo Regionale della Campania
      
         Põhikohtuasja pooled
      
      
         Kaebuse esitajad: Sicurbau Srl, IGR – Imprese Generali Riunite Srl, Iterga Costruzioni Generali SpA, Pa.Co. – Pacifico Costruzioni SpA
      
         Vastustajad: Ministero delle Infrastrutture e dei Trasporti, Autorità Portuale di Napoli, Soa Rina SpA
      
         Eelotsuse küsimus
      
      Kas õiguspärase ootuse ja õiguskindluse põhimõttega, koosmõjus kaupade vaba liikumise, asutamisvabaduse ja teenuste vaba liikumise põhimõtetega, mis on sätestatud Euroopa Liidu toimimise lepingus (ELTL), ning põhimõtetega, mis nendest tulenevad, nagu võrdse kohtlemise, diskrimineerimise keelu, vastastikuse tunnustamise, proportsionaalsuse ja läbipaistvuse põhimõte, mis on sätestatud (viimati) direktiivis 2014/24/EL (1), on vastuolus niisugused siseriiklikud õigusnormid, nagu Itaalia õigusnormid, mis on sätestatud 2006. aasta seadusandliku dekreedi nr 163 artikli 87 lõikes 4 ja artikli 86 lõikes 3a ning 2008. aasta seadusandliku dekreedi nr 81 artikli 26 lõikes 6, käsitledes neid koos ja tõlgendades neid nii, nagu seda on teinud halduskohtumenetluse seadustiku artikli 99 alusel õiguse ühetaolise tõlgendajana tegutsev Consiglio di Stato täiskogu oma 2015. aasta otsustes 3 ja 9, mille kohaselt tuleb juhul, kui ehitustööde riigihanke pakkumisdokumentides on jäetud märkimata ettevõtja turvakulutused, see pakkumine igal juhul tagasi lükata, isegi kui eraldi äramärkimise kohustust ei olnud välja toodud hanketingimustes ja isegi sõltumata asjaolust, et sisuliselt on pakkumises järgitud ettevõtja kohustuslike minimaalsete turvakulutuste nõuet.
      
         (1)  Euroopa Parlamendi ja nõukogu 26. veebruari 2014. aasta direktiiv 2014/24/EL riigihangete kohta ja direktiivi 2004/18/EÜ kehtetuks tunnistamise kohta (ELT L 94, lk 65).